Page:The booke of thenseygnementes and techynge that the Knyght of the Towre made to his doughters - 1902.pdf/155

 fyrst obeye to the creatour whiche hath made them to his blessyd forme and semblaunce, and that. maye gyue them grace to be saued. And also the lawe commaundeth that men ought not to obeye to the body, tylle that they haue purueyed fyrst for the prouffyte of the sowle, whiche is perdurable, wherupon sayth the glose, that alle good and dewe seruyse of the body is to the sauement of the sowle, for the good of the sowle hath none lyke hit. And therfor it is good to dresse & meue his lord to doo somme good, and after his poure to kepe hym fro euylle dede. And thus oughte to doo euery good woman.